Reglament de màquines recreatives i d'atzar
Títol preliminar - Disposicions transitòries
De les màquines recreatives i d'atzar
Classificació, definicions i prohibicions d'homologació
Limitacions d'homologació i d'inscripció
Requisits d'homologació de màquines tipus B o recreatives amb premi
Mesures d'informació del temps de joc i informació de prevenció
Màquines especials per a sales de joc
Requisits d'homologació de màquines de tipus C o d'atzar
Regles especials per les màquines de tipus B i C
Sol·licitud d'homologació i inscripció
Especificació del contingut de la memòria per a l'homologació i inscripció de màquines B i C
Permís d'explotació de màquines de tipus B i tipus C
Instal·lació de màquines tipus A
Instal·lació de màquines tipus B
Instal·lació de màquines tipus C
Nombre màxim de màquines per local
Locals d'instal·lació: autoritzacions
Sol·licitud i autorització d'instal·lació de màquines en els establiments a què fan referència els apartats d i e de l'article 24.1 d'aquest Reglament.
Règim de les autoritzacions d'instal·lació
Empreses relacionades amb màquines recreatives i d'atzar
Registre d'empreses de màquines recreatives i d'atzar
Empreses de màquines recreatives i d'atzar
Tramitació i resolució de la inscripció
Fabricació, distribució, importació i exportació
Autoritzacions i condicions de l'explotació
Extinció de l'autorització d'emplaçament
Trasllats de màquines i canvis de titularitat d'establiments
Documentació acreditativa de l'explotació
Documentació en poder de l'empresa explotadora
Documentació a conservar en el local
Documentació incorporada a la màquina
Concepte i condicions de l'explotació
Conceptes d'instal·lació i d'explotació
Condicions de seguretat i avaries
Prohibició d'utilització de màquines
Reconeixement recíproc de la validesa de les autoritzacions
Models normalitzats d'impresos d'autorització d'emplaçament
Emissió de permisos d'explotació de màquines tipus B per a determinats establiments
Tramitació electrònica de procediments
Màquines de tipus B especials per a sales de joc
A l'efecte d'aquest Reglament, les màquines recreatives i d'atzar es classifiquen en els tipus següents:
Màquines de tipus B, o recreatives amb premi.
Es poden homologar models de màquines de tipus B, destinades a ser instal·lades en salons de joc, sales de bingo i casinos, que reuneixin els requisits establerts en l'article 6 i que poden incorporar els dispositius opcionals previstos en l'article 7, ambdós d'aquest reglament, amb les especialitats següents:
a) Poden permetre la realització simultània d'un nombre acumulat de partides que, en conjunt, no superin el valor de 30 vegades el preu màxim de partida autoritzat per al model.
A l'efecte del que estableix l'apartat e de l'article 6, la realització de partides simultànies es comptabilitza com si es tractés d'una partida simple.
b) Les màquines de tipus B especials per a sales de joc han d'estar programades de forma que retornin com a premis una part no inferior al 80 % del valor de les partides efectuades.
Aquest percentatge s'ha de complir en cicles màxims de 120.000 partides determinats en la resolució d'homologació a instància del fabricant o responsable del model.
Els premis que poden atorgar no poden superar el valor de 1.000 vegades el preu o la suma de preus de partides acumulades.
Les partides acumulades, en cap cas, no poden excedir el valor de 30 vegades el preu màxim de partida autoritzat per al model.
c) Aquestes màquines requereixen una homologació i inscripció al registre mateix de models, s'han de diferenciar de la resta de màquines de tipus B adoptant una denominació comercial específica, i ha de constar de forma expressa en el frontal de la màquina, i també en el permís d'explotació de cada unitat l'expressió "màquina especial per a sales de joc".
d) La direcció general competent en matèria de joc i apostes pot autoritzar per a cada local la utilització de sistemes que utilitzin targetes magnètiques, targetes electròniques, tiquets o sistemes anàlegs degudament homologats.
e) El preu de partida i els premis han de consistir en moneda de curs legal, llevat que existeixi autorització expressa per a la utilització de sistemes que facin servir targetes magnètiques, targetes electròniques, tiquets o sistemes anàlegs, d'acord amb el que estableix l'apartat anterior d'aquest article.
En aquest cas, el preu de partida i el pagament dels premis es poden formalitzar mitjançant fitxes, targetes, tiquets o sistemes anàlegs.
Pel que fa als premis, s'han de canviar per diners de curs legal en el mateix establiment.
11.1 En els salons de joc, sales de bingo i casinos, les màquines de tipus B es poden interconnectar amb altres del mateix tipus instal·lades en el mateix establiment, amb la finalitat de poder atorgar premis especials que es constitueixen amb una quantitat fixa detreta del valor de cada partida.
El valor màxim d'aquest premi especial no pot excedir l'import de 2.000 euros.
11.2 Les màquines de tipus B "especials per a sales de joc", a les quals fa referència l'article 8 d'aquest Reglament, es poden interconnectar amb altres del mateix tipus instal·lades en el mateix establiment, amb la finalitat de poder atorgar premis especials que es constitueixen amb una quantitat fixa detreta del valor de cada partida.
El valor màxim d'aquest premi especial no pot excedir l'import de 10.000 euros.
11.3 Les màquines de tipus C es poden interconnectar amb la finalitat de poder atorgar premis especials, anomenats "superpots", o premis en espècie que la persona jugadora té l'opció de canviar per diners de curs legal per un valor prèviament anunciat, que és la suma dels premis de pot de cadascuna de les màquines interconnectades o en funció del nombre d'apostes.
11.4 En el cas de les màquines de tipus C, l'import del premi i també la indicació de la seva naturalesa s'ha d'assenyalar clarament en un rètol.
I no es pot fer cap tipus de publicitat a l'exterior de l'establiment, llevat que sigui expressament autoritzada per la direcció general competent en matèria de jocs i apostes.
11.5 A cada màquina interconnectada ha de constar de forma expressa i clara aquesta circumstància.
A aquest efecte, s'ha d'incorporar un rètol autoadhesiu en què consti I'expressió "màquina interconnectada", el número de sèrie de Ia màquina, el nombre de màquines interconnectades i el premi que es pot obtenir.
11.6 Es poden homologar i inscriure en el registre de models les màquines de tipus B especials per a sales de joc i les màquines de tipus C els premis màxims de les quals i també els premis acumulats o pots hagin de ser pagats en mà a les persones jugadores en el mateix local, si el volum de monedes constitutives del premi ultrapassa la capacitat del dipòsit de reserva de pagaments.
En aquest cas, les màquines han de disposar d'un avisador lluminós i/o sonor que es posi en funcionament de manera automàtica quan la persona jugadora obtingui un dels premis esmentats, i d'un mecanisme de bloqueig que impedeixi a qualsevol persona jugadora continuar utilitzant la màquina fins que el premi hagi estat pagat i la màquina desbloquejada.
11.7 La direcció general competent en matèria de jocs i apostes autoritza el nombre de màquines i les seves localitzacions per a cada grup interconnectat.
En la sol·licitud cal especificar el nombre de màquines que s'interconnectaran, el model i número de permís d'explotació de cadascuna, la localització, la forma de realitzar l'enllaç i el premi que s'ofereix.
26.1 El nombre màxim de màquines que es pot instal·lar i explotar en cada tipus d'establiment és el següent:
b) En els establiments a què fa referència l'apartat anterior d'aquest article que tinguin una superfície útil superior als 50 metres quadrats, es poden instal·lar fins a tres màquines de tipus B en què pugui intervenir una sola persona jugadora, indistintament, o bé una de tipus B en què pugui intervenir un sol jugador i una altra de tipus B en què puguin intervenir com a màxim dues persones jugadores.
c) Dues màquines de tipus B en què pugui intervenir una sola persona jugadora, indistintament, o bé una màquina de tipus B en què puguin intervenir com a màxim dues persones jugadores en els establiments dedicats a l'activitat de bar musical, restaurant musical, discoteca, sala de ball, sala de festes amb espectacle, cafè teatre i cafè concert, establiments de règim especial i establiments públics amb reservats annexos.
26.2 En el cas de salons de joc, sales de bingo i casinos, el nombre màxim de màquines per instal·lar i explotar és el que determina l'autorització corresponent, en funció de la capacitat del local, el seu aforament i la seva superfície útil, respectant en tot cas les limitacions i prohibicions reglamentàries.
S'entén per superfície útil la que és accessible, ocupable i utilitzable permanentment pel públic, tret de les dependències internes de l'establiment, els taulells i els mostradors.
En els salons de joc, les sales de bingo i els casinos, les màquines han d'estar destinades a l'ús exclusiu de les persones jugadores de la sala de manera que no puguin ser utilitzades sense haver passat prèviament pel servei d'admissió i control.
26.3 Les màquines que s'instal·lin no es podran col·locar en llocs o passadissos on dificultin o impedeixin la correcta evacuació, circulació o distribució del públic.
26.4 Les màquines s'han de col·locar sobre un suport propi, sense que en cap cas es pugui considerar base de suport el taulell del bar, les taules o altres objectes destinats a usos aliens a aquesta finalitat.
26.5 Per raons de seguretat i d'evacuació del local, el nombre de màquines a instal·lar en un determinat establiment es podrà limitar en funció del nombre de màquines o aparells esportius o recreatius no inclosos en aquest Reglament, que s'instal·lin, i també en funció de la superfície útil del local.
32.1 D'acord amb el que disposa l'article 18 de la Llei 1/1991, de 27 de febrer, reguladora del règim sancionador en matèria de joc, per tal de ser incloses en el Registre, les empreses han de constituir una fiança d'acord amb les quanties següents:
Fabricants, importadors i comercialitzadors o distribuïdors de màquines tipus B o C: 60.000 euros.
Empreses de serveis tècnics de màquines tipus B o C: 30.000 euros.
32.2 Les empreses titulars o de serveis de sales de bingo, i també els casinos, quan tinguin constituïdes les fiances exigides per la seva reglamentació específica, no hauran de constituir les previstes en aquest article, però sí les fiances d'explotació previstes en l'article 36.
32.3 Les fiances es constituiran en la Caixa General de Dipòsits de la Generalitat de Catalunya, complint els requisits previstos en el seu Reglament, a disposició de l'autoritat competent, i quedaran afectes a les responsabilitats econòmiques en què les empreses puguin incórrer en raó del que preveu aquest Reglament, d'acord amb el que estableix l'article 18 de la Llei 1/1991, de 27 de febrer, reguladora del règim sancionador en matèria de joc.
L'Administració tindrà preferència pel seu import sobre qualsevol altre creditor.
32.4 Les fiances hauran de ser mantingudes en la seva totalitat mentre subsisteixin les circumstàncies que en varen motivar la constitució.
Si es produeix la disminució de la quantia o l'extinció o cancel·lació de la garantia d'acord amb la normativa específica, l'empresa inscrita haurà de reposar-la o completar-la en el termini màxim de dos mesos.
L'incompliment d'aquesta obligació en el termini establert donarà lloc a la suspensió dels efectes de la inscripció de l'empresa en el Registre i a la incoació d'un expedient de cancel·lació d'aquesta.
La suspensió es mantindrà fins que hagi estat reposada o completada la fiança o fins que hagi estat resolt l'expedient de cancel·lació, amb l'audiència prèvia de l'interessat.
32.5 Les fiances es podran cancel·lar quan desapareguin les causes de la seva constitució, sempre que no hi hagi responsabilitats pendents.
Per a la recuperació de les fiances constituïdes, se sol·licitarà informació dels òrgans administratius competents sobre l'existència de responsabilitats pendents i s'ordenarà la publicació de l'inici de l'expedient de cancel·lació en el DOGC perquè en el termini d'un mes les possibles persones interessades puguin exercir els seus drets que puguin afectar a la fiança que es pretén recuperar.
Transcorregut aquest termini, es procedirà a la devolució, amb la liquidació prèvia de les responsabilitats pendents si n'hi ha.
32.6 La publicació i el transcurs del termini assenyalat no seran necessaris en el cas de substitució de fiances, sempre que es comprovi la no-existència d'obligacions pendents o, si n'hi ha, siguin satisfetes.
32.7 Les diferents inscripcions previstes i la constitució de les fiances exigides en aquest article, empararan la realització de les activitats següents:
a) La inscripció com a fabricant o importador en el Registre d'empreses de màquines recreatives i d'atzar de la Direcció General del Joc i d'Espectacles habilitarà per a la distribució o comercialització i per a la prestació de serveis tècnics de les màquines fabricades o importades per l'empresa inscrita dins l'àmbit territorial de Catalunya.
En el cas de fabricants no inscrits en el Registre de la Direcció General del Joc i d'Espectacles, serà d'aplicació la previsió de l'article 35.2 d'aquest Reglament.
b) La inscripció com a empresa comercialitzadora o distribuïdora en el Registre d'empreses de màquines recreatives i d'atzar, habilitarà per a la prestació del servei tècnic de les màquines comercialitzades o distribuïdes per l'empresa inscrita.
c) La inscripció en el Registre d'empreses de màquines recreatives i d'atzar com a empresa operadora, empresa de saló recreatiu o de joc, empresa titular o de serveis de sales de bingo o casino, habilitarà per a la prestació dels serveis tècnics de les màquines donades d'alta a nom de l'empresa inscrita.
L'empresa operadora, de saló de joc, titular o de serveis de sales de bingo o casino ha de tenir en el seu domicili o seu social, per poder ser exhibida en qualsevol moment a petició dels agents de l'autoritat:
a) Còpia dels permisos d'explotació vigents.
b) Còpia de les autoritzacions d'emplaçament i de les comunicacions d'emplaçament de màquines.
c) Documentació que acrediti el pagament de la taxa de joc corresponent a totes les màquines de les que sigui titular.
d) Títol acreditatiu de la inscripció en el Registre d'empreses.
e) Llibre o fulls d'inspecció o incidències, en model normalitzat, en què han de constar totes les entrades i sortides de màquines del magatzem.